ກະຊວງ ຖະແຫລງຂ່າວ, ວັດທະນະທໍາ ແລະ ທ່ອງ ທ່ຽວ (ຖວທ) ຈັດພິທີປະກາດພະນັກງານການນໍາຂັ້ນສູງອອກພັກການ–ຮັບອຸດໜູນບໍານານ ໃນຕອນເຊົ້າວັນທີ 10 ມິຖຸນາ 2021 ທີ່ຫໍວັດທະນະທໍາແຫ່ງຊາດ, ນະຄອນ ຫລວງວຽງຈັນ ໂດຍມີ ທ່ານ ນາງ ສວນສະຫວັນ ວິຍະເກດ, ກໍາມະການສູນກາງພັກ, ລັດຖະມົນຕີກະຊວງ ຖວທ, ພ້ອມດ້ວຍຕາງໜ້າຈາກບັນດາກົມອ້ອມຂ້າງກະຊວງ ຖວທເຂົ້າຮ່ວມ
ໃນພິທີ ທ່ານ ສີອຳພອນ ຈັນລາຕີ ຕາງໜ້າຈາກຄະນະຈັດຕັ້ງສູນກາງພັກ ໄດ້ຂຶ້ນຜ່ານສອງດຳລັດຂອງນາຍົກລັດ ຖະມົນຕີ ວ່າດ້ວຍການອະນຸມັດໃຫ້ພະນັກງານການນຳຂັ້ນສູງອອກພັກການ–ຮັບອຸດໜູນບໍານານ ຄື: ດຳລັດສະບັບເລກທີ 260, ລົງວັນ ທີ 1 ເມສາ 2021 ອະນຸມັດໃຫ້ ທ່ານ ບົວເງິນ ຊາພູວົງ, ຮອງລັດຖະມົນຕີກະຊວງ ຖວທ ອອກພັກການ–ຮັບອຸດໜູນບໍານານ
ແລະ ດຳລັດສະບັບເລກທີ300, ລົງວັນທີ 26 ເມສາ 2021 ອະນຸມັດໃຫ້ ທ່ານ ສະ ຫວັນຄອນ ຣາຊມຸນຕີ ຮອງລັດຖະມົນຕີກະຊວງ ຖວທ ອອກພັກການ–ຮັບອຸດໜູນບໍານານ
ຫລັງຈາກນັ້ນ ທ່ານ ລືໄຊ ສິນທະວົງ, ຮອງຫົວໜ້າກົມຈັດຕັ້ງ, ກະຊວງ ຖວທ ໄດ້ຂຶ້ນຜ່ານດຳລັດຂອງນາຍົກລັດ ຖະມົນຕີ ສະບັບເລກທີ 309, ລົງວັນທີ 11 ພຶດສະພາ 2021 ອະນຸມັດໃຫ້ ທ່ານ ທອງໃບ ໂພທິສານ, ຫົວໜ້າກົມມໍລະດົກ ອອກພັກການ–ຮັບອຸດໜູນບໍານານ